ཥི ཏ ཙ ནྟི ཀཱ ཤུ ཀྲ སྱ ཡོ བ ན ནཱ མ མ ཉྫུ གྷོ ཥ
སྟུ ཏི བཱ ཙཱ ར ཝཱ གྷ པུཾ སྟི།
གླུ
༄༅། །འཇམ་དབྱངས་བསྟོད་ཚིག་ཉུང་ངུའི་ངག་གིས་གསལ་བར་ཕྱེ་བ་
ལེགས་བཤད་ཟླ་སྣང་དཀར་པོའི་ལང་ཚོ་
ཞེས་བྱ་བ་བཞུགས་སོ། །
༄༅༅། །ན་མསྤངྒུ་རུ་པ་དཱ་ཡ། བརྒྱ་ཕྲག་རྣམ་ལྔའི་གཡར་དམ་ལེགས་
བླངས་ཏེ། །གྲངས་མེད་ཚོགས་གཉིས་ནོར་བུའི་ཁམས་ཉིད་ལས། །ཐུབ་མཆོག་
མེ་ཟླུམ་དཀྱིལ་འཁོར་གྲུབ་པ་དེའི། །ཞབས་སེན་ནོར་བུའི་ཅོད་པཎ་གཙུག་གིས་
བརྟེན། །ཚོགས་གཉིས་ཉིན་མོའི་འོད་རིས་ཀྱིས་ཕྱེ་བའི། །མཚན་དཔེའི་འདབ་
སྟོང་རྫོགས་པའི་གདེངས་ཀ་ནས། །རྨད་བྱུང་མཁྱེན་བརྩེའི་དྲི་བསུང་རབ་འཕྲོ་བ།།
འཇམ་དཔལ་གུར་གུམ་གཞོན་ནུས་ཤིས་གྱུར་ཅིག །ལྔ་རིག་སྨྲ་བའི་རྒྱུ་སྐར་ཕྲེང་
བའི་དབུས། །མཁྱེན་རབ་ནོར་བུའི་དཀྱིལ་འཁོར་རྫོགས་པ་ལས། །ལེགས་བཤད་
སྣང་བ་དཀར་པོས་ས་གསུམ་ཁྱོན། །ཤིས་པ་སྒྲུབ་པའི་པཎ་ཆེན་སྤྱི་བོས་ལེན། །
གདེངས་ཅན་གྲོང་ཁྱེར་མ་སྲུབས་ཤིང་། །ནོར་རྒྱས་ཐང་ཡང་མ་བཅད་པར། །བློ་
གསལ་བདེ་འབྱུང་གཙུག་རྒྱན་དུ། །ལེགས་བཤད་ཟླ་གཞོན་ལང་ཚོ་ངོམས། །
ཞེས་མཆོད་པར་བརྗོད་པ་དང༌། རྩོམ་པ་དམ་བཅའི་ཚིག་གི་མེ་ཏོག་སྔོན་དུ་བཀྲམ་
ནས་སྐབས་སུ་བབ་པའི་དོན་ནི། དེ་ལ་ཁམས་གསུམ་གྱི་འཁོར་བ་འདི་རྒྱུ་བཟུང་
,,
- 134 -

འཇམ་དབྱངས་བསྟོད་ཚིག་ལེགས་བཤད་ཟླ་སྣང་དཀར་པོའི་ལང་ཚོ་ཞེས་བྱ་བ་བཞུགས།
་པ་གཉིས་ལས་བྱུང་བ་ནི་ལུང་དང་རིགས་པའི་སྒོ་ནས་གྲུབ་ཅིང་།
བ་དང་། འཛིན་པ་གཉིས་ལ
དེའི་ དངོས་ གཉེན་ ཡུལ་ གང་ ཟག་དང་། ཆོས་ཀྱི་བདག་མེད་པར་མཐོང་བས།
ཡུལ་ཅན་སྲིད་པའི་ས་བོན་བདག་འཛིན་གཉིས་བཟློག་པར་འགྱུར་ཏེ། བཞི་བརྒྱ་
པ་ལས། ཡུལ་ལ་བདག་མེད་མཐོང་ནས་ནི། །སྲིད་པའི་ས་བོན་བཟློག་པར་
འགྱུར། །ཞེས་དང་། རྣམ་འགྲེལ་ལས། འདི་ཡུལ་སུན་དབྱུང་མེད་པར་ནི། །དེ་
སྤོང་བར་ནི་ནུས་མ་ཡིན། །ཞེས་གསུངས་པ་ལྟར། བདག་མེད་གཉིས་རྟོགས་
པའི་ཤེས་རབ་དང་ལྡན་དགོས་ཏེ། འཕགས་པ་སྡུད་པ་ལས། ཤེས་རབ་ཀྱིས་
ནི་ཆོས་ཀྱི་རང་བཞིན་ཡོངས་ཤེས་ནས། ཁམས་གསུམ་མ་ལུས་པ་ལས་ཡང་དག་
འདའ་བར་འགྱུར། །ཞེས་གསུངས་པ་ལྟ་བུའི་ཤེས་རབ་དེ་རང་རྒྱུད་ལ་བསྐྱེད་
དགོས་པ་གང་ཞིག །དེའང་ཤེས་རབ་ཀྱི་ལྷ་ཁྱད་པར་ཅན་ཞིག་ལ་བརྟེན་དགོས་
པའི་ཕྱིར། དེས་ན་དུས་གསུམ་གྱི་རྒྱལ་བ་ཐམས་ཅད་ཀྱི་མཁྱེན་པའི་ཡེ་ཤེས་
གཅིག་ཏུ་བསྡུས་པའི་རང་གཟུགས་སོ་སོར་རྟོག་པའི་ཤེས་རབ་ཀྱི་ངོ་བོ་རྗེ་བཙུན་
འཇམ་པའི་རྡོ་རྗེ་ལ་མཆོད་པ་བརྗོད་པའི་ཚུལ་གྱིས་བསྟོད་པ་འདི། ཉུང་ངུའི་ངག་
གིས་འགྲེལ་པ་ལ་གསུམ། སྦྱོར་བ། དངོས་གཞི། རྗེས་སོ། །དང་པོ་ལའང་
གཉིས་ཏེ། མཛད་པ་པོའི་ལོ་རྒྱུས་མདོར་བསྡུས་པ་དང་། དེས་ཇི་ལྟར་མཛད་
པའི་ཚུལ་ལོ། །དང་པོ་ནི། མི་ནས་མི་གྱུར་པའི་སྐྱེ་བ་ཉི་ཤུ་རྩ་ལྔ་ལ། རྗེ་བཙུན་
འཇམ་པའི་དབྱངས་ཀྱིས་རྗེས་སུ་བཟུང་སྟེ། བྱིན་གྱིས་རླབས་པའི་བདུད་རྩིས་
སྤོབས་པའི་གཏེར་ཆེན་པོ་བརྒྱད་ཀྱི་ཨུཏྤ་ལ་ཁ་ཡོངས་སུ་བྱེ་བས་མི་འཇིགས་པ་
བཞི་བརྙེས་པ་སྟེ། ཇི་སྐད་དུ། སྒྲ་པ་ང་ཡིན་རྟོག་གེ་པ་ང་སྨྲ་བ་ངན་འཇོམས་ང་
འདྲ་མེད། །སྡེབ་སྦྱོར་ང་མཁས་སྙན་ངག་ང་ཉིད་མངོན་བརྗོད་འཆད་ལ་འགྲན་མེད་
- 135 -

ཟླ་སྣང་དཀར་པོ་པོ་།
ལས།ཞེས་
ལས། ཨ་འཛི་མཆོག་སྤྲུལ་ནོར་བུ་དབང་རྒྱལ་གྱི་གསུང་ཆོས་སྐོར།
ང་༑ ༑དུས་སྦྱོར་ངས་ཤེས་ཕྱི་ནང་ཀུན་རིག་རྣམ་དཔྱོད་བློ་གྲོས་མཚུངས་མེད་ང་། །
འདི་འདྲ་གང་ཡིན་ས་སྐྱ་པ་སྟེ་མཁས་པ་གཞན་དག་གཟུགས་བརྙན་ཡིན།
དང་། སྐྱེ་བ་གཞན་དུ་སྦྱངས་པ་དང་། །མཁས་པ་དུ་མ་བརྟེན་པ་དང༌། །རྣམ་པར་
དཔྱོད་པའི་བློ་གྲོས་ཀྱིས། །ཤེས་བྱ་ཀུན་ལ་འཇིགས་མེད་ཐོབ། །ཅེས་གསུངས་
ཏེ། ཕྱོགས་ཐམས་ཅད་ལས་རྣམ་པར་རྒྱལ་བའི་སྤོབས་པ་བརྙེས་པའི་མཁས་པར་
ཞལ་གྱིས་བཞེས་ཏེ། འཆད་རྩོད་རྩོམ་པའི་རྩལ་གསུམ་དང་ལྡན་པའི་སྨྲ་བའི་སེང་
གེ་འཇམ་མགོན་ས་སྐྱ་པཎྜི་ཏ་ཆེན་པོའོ། །གཉིས་པ་ལ་གསུམ་སྟེ། རྩོམ་པ་ལ་
འཇུག་པའི་ཡན་ལག་གི་དོན། རྩོམ་པ་བྱ་བ་གཞུང་གི་དོན། རྩོམ་པ་མཐར་ཕྱིན་
པ་མཇུག་གི་དོན། དང་པོ་ལ་གཉིས་ལས། དང་པོ་ལེགས་སྦྱར་སྐད་ཀྱིས་ཤིས་པ་
བརྗོད་པ་ནི།
ཨོཾ་སྭ་སྟི་སིདྡྷ། ཞེས་པ་སྟེ། དེའང་ཨབ་སྲུང་ཞིང་སྐྱོང་བ་ལའོ་ཞེས་པའི་བྱིང་
ལས་གྲུབ་པ་སྟེ། དཔང་ལོ་ཆེན་པོས། རང་བཞིན་རྐྱེན་དང་རྣམ་འགྱུར་གསུམ།།
བརྡ་སྤྲོད་གཞུང་གི་བརྗོད་བྱ་ཡིན། །ཞེས་གསུངས་པ་ལྟར་སྒྲ་སྒྲུབ་བྱས་པས།
ཞེས་གྲུབ་པ་ནི་སྲུང་བར་བྱེད་དོ་ཞེས་པའི་ཚིག་གོ །གཞན་ཡང་རྒྱུད་རྡོ་རྗེ་རྩེ་མོ་
ལས། ༀ་ནི་ཅི་ཞིག་ཡིན་པར་བརྗོད། །མཆོག་དང་ནོར་གཏེར་དཔལ་དང་གཡང་།།
ཞེས་སོགས་དོན་བརྒྱད་ལ་འཇུག་པ་ལས། འདིར་བཀྲ་ཤིས་པའི་དོན་དུ་བཟུང་
བ་ཡིན་ཞིང་། ནང་པ་མ་ཟད་ཕྱི་རོལ་མུ་སྟེགས་པ་རྣམས་ཀྱིས་ཀྱང་རིག་བྱེད་ཀྱི་
གཞུང་ལས། ཡི་གེ་ཨོཾ་དང་ཨ་ཐཱའི་སྒྲ། །གཉིས་པོ་འདི་དག་སྔོན་དུས་སུ། །
ཚངས་པའི་མཁུར་ཚོས་བརྡོལ་ལས་བྱུང་། །དེས་ན་འདི་དག་བཀྲ་ཤིས་ཡིན། །
ཞེས་སྔོན་གྱི་གཏམ་རྒྱུད་དང་སྦྱར་ཏེ་བཀྲ་ཤིས་པའི་དོན་དུ་བཤད་པའི་ཕྱིར་རོ།
།
:་-
- 136 -

འཇམ་དབྱངས་བསྟོད་ཚིག་ལེགས་བཤད་ཟླ་སྣང་དཀར་པོའི་ལང་ཚོ་ཞེས་བྱ་བ་བཞུགས།
སྐྲ་ ་ ས་
སྭསྟི་ཞེས་པ་ནི། ཨས་ཡོད་པ་ལའོ་ཞེས་པའི་བྱིངས་བཞག་ནས་སྒྲ་སྒྲུབ་བྱས་ཏེ།
དེ་ཉིད་བདེ་ལེགས་སུ་བསྐྱུར་བའི་ཆེད་དུ་མི་ཟད་པའི་ནང་ཚན་ཉེ་བསྒྱུར་གྱི་སུ་
བཞག་སྟེ་སྒྲུབ་པས། སྭསྟི་ཞེས་གྲུབ་པ་བདེ་ལེགས་སོ།
གྱི་ སིདྡྷ་ ཡང་ སྒྲ་ སྒྲུབ་ བྱས་ པས་ གྱུར་ཅིག་པའི་དོན་དུ་འགྱུར་རོ།
རྣམ་བཞག་རྒྱས་པ་སྒྲ་གཞུང་ལྟར་སྒྲུབ་སྟེ་འཆད་འོས་ཀྱང་ཡི་གེའི་འཇིགས་པས་
རེ་ཞིག་དེ་ཙམ་ལས་སྤྲོས་པ་བསྡུས་སོ། །ཚིག་སྔ་ཕྱི་དེ་དག་སྦྲེལ་བ་ལས། ༀ་བདེ་
།ཡང་སྨོན་པའི་དོན་ཅན་
།འདི་དག་གི་
ལེགས་སུ་གྱུར་ཅིག་ཅེས་པའོ། །གཉིས་པ་ནི། བླ་མ་དྭང་རྗེ་བཙུན་འཇམ་པའི་
དབྱུངས་ལྭ་ཕྱག་འཚལ་ལོ། །ཞེས་པ་སྟེ་འཆད་འགྱུར་གྱི་དབང་གིས་མ་སྤྲོས་མོད།
འོན་ཀྱང་མཁས་པ་འཇུག་པའི་སྒོ་ལས། བླ་མ་དང་འཇམ་པའི་དབྱངས་ནི་དུས
གསུམ་གྱི་སངས་རྒྱས་ཐམས་ཅད་ཀྱི་ངོ་བོ་ཡིན་པས། དེའི་ཡོན་ཏན་ཆ་ཙམ་བརྗོད་
པས་མཐར་ཐུག་འཚང་རྒྱ་ཞིང་། གནས་སྐབས་བར་ཆད་ཞི་བའི་རྒྱུར་འགྱུར་རོ། །
ཞེས་གསུངས་པ་ལྟར་རོ། །རྩ་བའི་གཉིས་པ་གཞུང་གི་དོན་བཤད་པ་ལ་གཉིས་ཏེ།
ཡུལ་གྱི་ཡོན་ཏན་སྒྲོ་སྐུར་དང་བྲལ་བར་བརྗོད་པའི་སྒོ་ནས་བསྟོད་པ་དང་། རང་
གི་འདོད་དོན་གསོལ་བའི་སྒོ་ནས་སྨོན་པས་མཇུག་བསྡུ་བའོ། །དང་པོ་ནི། དེའང་
སྔོན་བསྐལ་པ་གྲངས་མེད་པར་ཚོགས་གཉིས་བསགས་པའི་གྲུབ་འབྲས་རྟོགས་
པ་རང་གི་དཔལ་དང་། ཐུགས་རྗེ་གཞན་གྱི་དཔལ་ལམ། གཉིས་སུ་མེད་པའི་ཡེ་
ཤེས་ཀྱི་དཔལ་ལམ། དོན་གཉིས་ཀྱི་དཔལ་དང་ལྡན་ཞིང༌། དཔལ་གྱི་དོན་འགྲེལ་
ཚུལ་མང་ཡང་སྤྱིར་དཔལ་ཞེས་པ་ནི། རྒྱ་སྐད་དུ་ཤྲཱི་ཞེས་པའི་སྒྲ་ལས་དྲངས་ན་
བཟང་པོའམ། ཕུན་སུམ་ཚོགས་པ་སྤྱིའི་མིང་ངོ་། །འཇམ་དཔལ་མཚན་བརྗོད་
ལས། ཤེས་རབ་ཆེན་པོའི་སྐད་ཅིག་ལ། །ཆོས་ཀུན་ཁོང་དུ་ཆུད་པར་འཆང་། །
- 137 -

ཟླ་སྣང་དཀར་པོ་ལས། ཨ་འཛི་མཆོག་སྤྲུལ་ནོར་བུ་དབང་རྒྱལ་གྱི་གསུང་ཆོས་སྐོར།
ཞེས་དང་། དབུ་མ་བདེན་གཉིས་ལས། མཁྱེན་པའི་སྐད་ཅིག་གཅིག་གིས་ནི། །
ཤེས་བྱའི་དཀྱིལ་འཁོར་ཀུན་ཁྱབ་མཁྱེན། །ཞེས་གསུངས་པ་ལྟར། དག་པ་གཉིས་
ལྡན་གྱི་རང་རྩལ་ལས་ཇི་ལྟ་བ་དང་། ཇི་སྙེད་པའི་ཤེས་བྱ་མཐའ་དག་ལ་ཆགས་
ཐོགས་དང་བྲལ་བའི་ཡེ་ཤེས་ཀྱི་གཟིགས་པ་སྒྲིབ་མེད་དུ་འཇུག་ཅིང་མཁྱེན་པའི་
བློ་གྲོས་རྡོ་རྗེ་ལྟ་བུའི་ཏིང་ངེ་འཛིན་གྱི་ཡེ་ཤེས་ལས་བྱུང་བ་ནི། དུས་གསུམ་གྱི་
རྒྱལ་བ་གཤེགས་ཤིང་རྗེས་སུ་གཤེགས་པ་རྣམས་ཀྱི་མཁྱེན་པའི་ཡེ་ཤེས་ཀྱི་ཕུང་
པོ་གཅིག་ཏུ་བསྡུས་པའི་ངོ་བོ་རང་གི་ཐུགས་སྲོག་དྷཱིཿཡིག་གི་འཕྲོ་འདུ་ལས་བྱུང་
བ༵་གང་ཞིག །འཇུག་པའི་རང་འགྲེལ་ལས། འཇམ་དཔལ་བྱང་ཆུབ་སེམས་དཔར་
གྱུར་པ་ཉིད་ཀྱིས་དེ་བཞིན་གཤེགས་པ་ཤཱཀྱ་ཐུབ་པ་དང་། གཞན་ཡང་དེ་བཞིན་
གཤེགས་པ་ཐམས་ཅད་ཆོས་ཐོག་མ་ཁོ་ནར་བྱང་ཆུབ་ཏུ་སེམས་བསྐྱེད་དུ་བཅུག་
པར་འདོད་པ་ཡིན་ནོ། །ཞེས་དང་། གཞན་ཡང་མདོ་ལས། རྗེ་བཙུན་འཇམ་
དབྱངས་ སྔོན་ ཆོས་ སྨྲ་ བ་ ཆོས་ ཀྱི་ རྒྱལ་མཚན་དུ་གྱུར་པའི་ཚེ་ བསྐལ་ བཟང་ གི་
སངས་རྒྱས་སྟོང་པོ་ཐམས་ཅད་བྱང་ཆུབ་མཆོག་ཏུ་ཐུགས་བསྐྱེད་དུ་བཅུག་སྟེ་དགེ་
ཡང་མ་སྐྱེས་དགྲའི་འགྱོད་པ་
བའི་བཤེས་གཉེན་མཛད་པར་གསུངས་ཤིང་།
བསལ་བའི་མདོ་ལས། རྗེ་བཙུན་འཇམ་དཔལ་དགེ་སློང་ཡེ་ཤེས་རྒྱལ་པོར་གྱུར་
པ་ན་ལྷུང་བཟེད་ཟས་ཀྱིས་བཀང་བ་བསྣམས་པས། བདག་ཅག་གི་སྟོན་པ་ཁྱེའུ་
དྲི་མེད་དཔུང་པར་གྱུར་པས་བསླངས་པ་ན་ཟས་བྱིན་ནས། དེ་བཞིན་གཤེགས་པ་
མི་ཐུབ་རྒྱལ་མཚན་གྱི་དྲུང་དུ་ཁྲིད་ནས་སྐྱབས་འགྲོ་དང༌། བྱང་ཆུབ་ཏུ་སེམས་
བསྐྱེད་དུ་བཅུག་པས་ཕན་བཏགས་པ་གསུངས་པའི་ཕྱིར་དང་། དཔལ་དེ་ཉིད་
འདུས་པ་ལས། བྱུང་དང་འབྱུང་བར་འགྱུར་བ་ཡི། །དེ་བཞིན་གཤེགས་རྣམས་
་,',
- 138 -

འཇམ་དབྱངས་བསྟོད་ཚིག་ལེགས་བཤད་ཟླ་སྣང་དཀར་པོའི་ལང་ཚོ་ཞེས་བྱ་བ་བཞུགས།
ཁྱོད་ལ་བརྟེན། །ཞེས་གསུངས་ཤིང་། འདིས་ཐུགས་བསྐྱེད་དུ་བཅུག་ནས་སངས་
རྒྱས་པའི་སངས་རྒྱས་ཀྱི་མཚན་རྐྱང་པའི་གྲངས་བསྐལ་པ་ལས་ལྷག་པར་བརྗོད་
ཀྱང་མི་ཟད་པར་གསུངས་པའི་ཕྱིར།
རྒྱལ་བ་ཐམས་ཅད་བསྐྱེད་པའི་ཡབ་ཏུ་གྱུར་
ཅིང༌། རྒྱུན་མཐའི་བྱང་སེམས་རྣམས་ཀྱི་བླ་མར་གྱུར་ཀྱང་ཚུར་མཐོང་གི་ངོར། བྱིས་
པ་ལོ་བརྒྱད་དམ་བཅུ་དྲུག་གི་ན་ཚོད་དང་ལྡན་པར་བཞུགས་པས་ན། སྒྱུ་འཕྲུལ་
དྲྭ་བ་ལས། འཇིག་རྟེན་གསུམ་ན་གཞོན་ལུས་གཅིག །ཅེས་གསུངས་པ་ལྟར།
གཞོན་ནུའི་ལང་ཚོ་དང་ལྡན་ཞིང་བགྲེས་རྒུད་དང་བྲལ་བའི་ཚུལ་འཆ༷ང་བ་
བྱིས་པ་ལོ་བརྒྱད་ལོན་པའི་ན་ཚོད་དང་ལྡན་པ་ནི། པཎྜི་ཏ་ཆེན་པོ་སྒེག་པའི་རྡོ་
རྗེས་འཇམ་དབྱངས་བསྟོད་པ་ལས། ཟུང་བཞིའི་ན་ཚོད་རྡོ་རྗེ་སྐྱིལ་ཀྲུང་བཞུགས།།
ཞེས་གསུངས་པའི་ཟུང་བཞི་ནི་བརྒྱད་ཀྱི་དོན་ཡིན་ནོ། །བྲལ་སྨིན་གྱི་ཡོན་ཏན་དྲུག་
ཅུ་རྩ་བཞིའི་རང་བཞིན་མཐོང་ན་མི་མཐུན་པ་མེད་པས་མཛེས་ཤིང་ཡིད་དུ་འོང་
བའི་གཟུགས་སྐུ་མཚན་དཔེའི་ཕུང་པོ་འབར་བ། དེའང་ཆུ་སྐྱེས་ཏེ་མེ་ཏོག་པདྨ་
ཁ་བྱེ་མ་ཐག་པ་འདབ་མ་རབ་ཏུ་རྒྱས་པའི་ཟེའུ་འབྲུའི་སྟེང་དུ། བསིལ་བའི་འོད་
ཟེར་ཅན་གྱི་ཟླ་བའི་དཀྱིལ་འཁོར་ཉ་གང་བའི་དབུས་སུ། ཀུན་ནས་ཉོན་མོངས་
པས་མི་བསྐྱོད་པ་མཚོན་བྱེད་ཞབས་གཉིས་སྐྱིལ་མོ་ཀྲུང་བཅས་ཏེ་རྡོ་རྗེ་མདུད་
པའི་ཚུལ་དུ་བསྣོལ་ནས་རོལ་བ། དཔེ་ལ་ལར་ཀུན་ནས་རོལ་བའི་ཞེས་སྣང་ཡང་
བསྟོད་པ་འདི་ཚིག་རྐང་བཅོ་ལྔ་པའི་སྡེབ་སྦྱོར་ཡིན་ནོ། །དེའང་ཤིན་ཏུ་སྒེག་ངུ
་པའི་
རྣམ་འགྱུར་གྱིས་འགྱིང་བག་ཅན་གྱི་རང་བཞིན་ཆོས་བཟང་ལྷའི་མདུན་ས་ན་
འཁྲུངས་ པའི་མེ་ཏོག་གུར་གུམ་གཞོན་ནུའི་མདོག་ཅན་ཏེ། རྒྱ་སྐད་དུ་ཀུངྐུ་མ་
ཞེས་པ་ཟུར་ཆག་པས་གུརྒུམ་ཞེས་གྲགས་ཤིང་། ལྟ་བས་ཆོག་མི་ཤེས་པ་འོད་ཀྱི་
- ་
139 -

ཟླ་སྣང་དཀར་པོ་ལས།
ཨ་འཛི་མཆོག་སྤྲུལ་ནོར་བུ་དབང་རྒྱལ་གྱི་གསུང་ཆོས་སྐོར།
དྲ་བས་འཁྱུད་པའི་དབུ་ལ་རལ་པའི་ཟུར་ཕུད་ལྟ་དང་ལྡན་པ་སྟེ། སྒྲུབ་ཐབས་
རྣམས་སུ་ཟུར་ཕུད་ལྔ་གཡོན་དུ་འཕྱང་བ་ཞེས་འབྱུང་ཞིང་། པཎྜི་ཏ་སྒེག་པའི་རྡོ་
རྗེས། ཐོར་ཚུགས་རྩེ་ན་རིན་ཆེན་ཏོག་གིས་མཛེས། །རྩེ་མོ་ལྔ་ལྡན་ཟུར་ཕུད་
ཤིན་ཏུ་གསལ། །ཞེས་གསུངས་ལ། བསྟོད་པ་སྙན་པའི་རོལ་མོ་འཁྲོལ་བ་ལས།
ནོར་བུའི་ཅོད་པན་ རབ་འབར་ཐོར་ཚུགས་ནི། །དབང་སྔོན་ཟུར་ཕུད་བཞི་ལས་
འཕགས་པ་བཞིན། །ཞེས་ཐོར་ཚུགས་དང་བཅས་པའི་ཟུར་ཕུད་ལྔ་གསུངས་སོ། །
འཇམ་མགོན་ས་པཎ་ཉིད་ཀྱི་གསུང་ལས། རལ་བའི་ཅོད་པཎ་སྟེང་དུ་བཅིངས་
པའམ། རལ་པའི་ཟུར་ཕུད་ལྔ་གཡོན་དུ་འཕྱང་བ་ཞེས་འབྱུང་ངོ་། །གང་ལྟར་
ཡང་དེའི་སྙན༵་གཡས་གཡོན་གྱི་གོང་ན་དྲི་ཞིམ་འཕྲོ་བའི་མེ་ཏོག་ཨུཏྤལ་ཏེ་སྟེང་
འཐུང་སྔོན་པོ་ལང་ཚོ་རྒྱས་པའི་རྒྱན་གྱིས་རབ་ཏུ་མཛེས་པར་བྱས་ཤིང་། ཨུཏྤལ་
གྱི་ངོས་མདུན་ཕྱོགས་སུ་བསྟན་ཡོད་པར་མཁས་པ་འགའ་ཞིག་གིས་གསུངས་ལ་
དེར་མ་ཟད་དར་གྱི་འཕྱང་འཕྲུལ་གཡོ་བ་སྟེ། པཎ་ཆེན་མ་ཏིས། སྙན་གོང་ཨུཏྤལ་
དྲི་ལྡན་དར་དཔྱངས་འཕུར། །ཞེས་གསུངས་སོ། །ལྷ་ཀླུ་མི་གསུམ་གྱི་ནོར་བུའི་
རིགས་སྣ་ཚོགས་པའི་རིན་ཆེན་རིན་ཐང་བྲལ་ཞིང་ཡིད་ལ་འདོད་པ་འཇོ་བའི་
བརྒྱན་གྱིས་སྐུ་ཡི་ཆ་སོ་སོར་རབ་ཏུ་སྤྲས་ཤིང་མཛེས་པར་སྤུད་པ་སྟེ། ཙནྡྲ་གོ་